 Cabdillaahi Cirro oo isna dhankiisa halkaas ka hadlay, ayaa waa uu yidhi:- Waxa aan aad ugu mahad-celinayaa dhammaan ba dadweynaha gobalka Hawd, haween, dhallinyaro iyo odeyaal ba, waxaanan idiin ka mahad-naqayaa sida ballaadhan ee maamuuska iyo milgaha leh ee aad noo soo dhaweyseen, maanta na maalin olole may ahayn se waxa aanu idiin ku soconay in aanu idin kala qeyb-qaadano wacyi-gelinta qaadashada kaadhka codbixinta, waxaana aad wax ku bedali kartaa ama aad wax ku dhisi kartaa marka aad cod lee dahay ee aad kaadhka qaadato, aad iyo aad baanan idiin ku boorinayaa runtii. 